ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Πριν από έναν χρόνο, ο Τζόσουα Γκίμοντ εξαφανίστηκε από διαμέρισμα...
Τελευταία φορά είδαν τον φοιτητή πριν από πέντε χρόνια...
Δεκαπέντε χρόνια από την εξαφάνιση του Τζος Γκίμοντ...
Ο τριτοετής εξαφανίστηκε καθώς επέστρεφε από πάρτι.
Δεν τον έχουν δει έκτοτε.
Ο Τζος είχε μυστικά όπως έχουν όλοι.
Αλλά δεν με νοιάζει τι έκανε ο Τζος.
Εμείς θέλουμε τον φίλο μας.
9 ΝΟΕΜΒΡΙΟΥ 2002
ΠΑΝΕΠΙΣΤΗΜΙΟ ΣΕΝΤ ΤΖΟΝ ΚΟΛΕΤΖΒΙΛ, ΜΙΝΕΣΟΤΑ
Εκείνη τη νύχτα, ο Τζος ήταν σε πάρτι,
και έπαιζε πόκερ με φίλους σε μια εστία.
Ο Τζος έφτασε στο πάρτι γύρω στις 11:30 το βράδυ.
Και λίγο πριν από τα μεσάνυχτα,
αρχίζουν να παρατηρούν ότι ο Τζος δεν είναι εκεί.
Κάποιοι στο πάρτι είδαν έναν άντρα να φεύγει,
μα δεν ήξεραν αν ήταν ο Τζος.
Ο Τζος δεν ήταν πια στο πάρτι.
Και δεν υπάρχουν απαντήσεις.
ΔΗΜΟΣΙΟΓΡΑΦΟΣ
Απλώς έφυγε.
ΛΙΜΝΗ ΜΕΪΠΛ ΜΙΝΕΣΟΤΑ
-Αποφοίτηση. -Ναι.
Καμάρωνε πολύ για την ομιλία.
Θυμάμαι ότι τη δούλευε πολύ.
Το θυμάμαι αυτό. Ναι.
Τότε που βοηθούσε με την Κέιτι στους Παραολυμπιακούς.
-Ναι! Το είχα ξεχάσει αυτό. -Ναι. Αυτό είναι.
Η Κέιτι κι ο Τζος στον χορό.
-Ωραία φωτογραφία. -Μου αρέσει πολύ.
Το πρώτο μας ζευγάρι είναι η ταμίας, η Κέιτι Μπένσον,
και τη συνοδεύει ο πρόεδρός μας, ο Τζος Γκίμοντ.
Ο Τζος κι εγώ μεγαλώσαμε μαζί. Ήμασταν συμμαθητές.
Στο λύκειο τα φτιάξαμε.
Ο Τζος ήταν ο εφηβικός μου έρωτας.
Ήταν πολύ όμορφος. Ξανθός με μπλε μάτια.
Ήταν αθλητικός τύπος. Είχε εκπληκτικό χιούμορ.
Πολλοί δεν είδαν αυτήν την πλευρά του
γιατί ήταν πάντα πολύ σίγουρος και επιμελής.
Κοίτα πόσο σοβαρός είναι εδώ.
Είστε μουτρωμένοι και οι δύο.
-Όλοι οι άλλοι χαμογελούν. -Όλοι οι άλλοι χαμογελούν.
Ο Τζος κι εγώ γνωριστήκαμε στη δευτέρα
και δεθήκαμε πολύ προς το τέλος του λυκείου.
Μετά παραμείναμε πολύ δεμένοι φίλοι.
Λέγαμε ότι ο Τζος είχε τις πιο πολλές πιθανότητες απ' την τάξη μας να πετύχει,
και πιστεύω ότι θα πετύχαινε.
Ο Τζος ήθελε να περνάει καλά. Ήταν εξωστρεφής.
Ήταν πάντα χαρούμενος και πιο έξυπνος απ' όσο θα έπρεπε.
Πριν από 13 χρόνια, χαρακτηριστήκαμε ξεχωριστοί από την αρχή.
Ήμασταν η τάξη του 2000...
Ο Τζος ήθελε να γίνει δικηγόρος.
Το καταλάβαινες από το πώς σου μιλούσε όταν ήταν μικρός,
όταν του μιλούσες για πράγματα.
Πάντα έκανε ερωτήσεις.
Η κοινωνία μπορεί να αλλάξει, μα η καλή διδασκαλία δεν θα αλλάξει ποτέ.
Όταν ο Τζος έκλεινε τα 35,
θα ήταν υποψήφιος για τις προεδρικές εκλογές.
Τζος!
Σχεδίαζε να πάει στη Νομική όταν θα τελειώναμε το κολέγιο
και έπειτα θα γινόταν δικηγόρος.
Μετά θα γινόταν πολιτικός. Και τελικά, ο πρόεδρος.
Αποφασίσαμε να σπουδάσουμε σε παρόμοιες σχολές.
Εγώ πήγα στο κολέγιο θηλέων του Σεντ Μπένεντικτ
κι εκείνος στο πανεπιστήμιο του Σεντ Τζον.
Το Σεντ Τζον είναι πανεπιστήμιο αρρένων.
Υπάρχουν δύο πανεπιστημιουπόλεις, αλλά ένα πανεπιστήμιο.
Κάναμε μαθήματα μαζί και συνεχίσαμε τη σχέση μας στο κολέγιο.
Στο δεύτερο έτος, μπήκα στην ομάδα εικονικής δίκης με τον Τζος.
Αυτός ήταν πρωτοετής.
Αμέσως κατάλαβα πως ο Τζος ήταν κάποιος που μπορούσα να εμπιστευτώ.
Ένας πολύ έξυπνος άνθρωπος με τον οποίο επικοινωνούσες πολύ άνετα.
Καθώς γνωριζόμασταν καλύτερα, καταλάβαμε ότι είχαμε πολλά κοινά.
Στο τελευταίο μου έτος συγκατοικήσαμε.
Ήμουν ένας από τους καλύτερους φίλους του όταν εξαφανίστηκε.
Τελευταία φορά είδα τον Τζος μία βδομάδα πριν,
σε εικονική δίκη στο πανεπιστήμιο Μακάλεστερ.
Κέρδισε πολλά βραβεία και του είπα ότι τα πήγαινε καλά,
του είπα ότι τον αγαπούσα και "Θα σε δούμε την επόμενη φορά".
Κι αυτό ήταν.
9 ΝΟΕΜΒΡΙΟΥ 2002
Το Σάββατο 9 Νοεμβρίου 2002
ο Τζος κι εγώ πήγαμε για μπραντς.
Κάποια στιγμή πήραμε πρόσκληση από την Κέιτι.
"Έρχεστε απόψε; Θα είμαι με τις συγκάτοικους".
Σκέφτηκα "Θα πάω στην Κέιτι και θα κάνουμε παρέα όλοι μαζί απόψε".
Αλλά τον Τζος προσκάλεσαν κάποιοι άλλοι φίλοι
που θα έπαιζαν πόκερ εκείνο το βράδυ σε κάποιο διαμέρισμα.
Τελευταία φορά τον είδα μετά το δείπνο,
γύρω στις 6:30 με 7:00.
Ήταν με τον φίλο του τον Άλεξ στο διαμέρισμά μας.
Είπα "Πάω εγώ" και ο Τζος είπε "Εντάξει. Καλή διασκέδαση".
Είπα "Καλά να περάσετε κι εσείς. Θα τα πούμε". Κι αυτό ήταν.
Ήταν λίγο μετά τις δύο τα ξημερώματα όταν έφυγα απ' το σπίτι της Κέιτι.
Πήγα σπίτι. Πήγα επάνω. Πρόσεξα ότι ο Τζος δεν ήταν στο δωμάτιό του.
Αλλά είπα "Θα είναι ακόμα στο πάρτι".
Το επόμενο πρωί
είδα ότι πάλι δεν ήταν εκεί.
Το βρήκα παράξενο.
Κοίταξα στα μηνύματά μου.
Ο λογαριασμός του ήταν αδρανής για πάνω από 12 ώρες.
Οπότε σκέφτηκα "Πού είναι;"
Μίλησα με τον Γκρεγκ και τον Άλεξ, γιατί ήταν μαζί το προηγούμενο βράδυ,
αλλά δεν ήξεραν πού ήταν.
Νομίζω ότι ήταν δύο με τρεις το μεσημέρι
όταν με πήρε ο Νικ και με ρώτησε πού ήταν ο Τζος,
γιατί δεν πήγε για την εικονική δίκη.
Εκείνος δεν έκανε τέτοια πράγματα.
Κάτι δεν πήγαινε καλά. Κάτι του είχε συμβεί, κάτι δεν τον άφηνε να επιστρέψει,
γιατί δεν θα έφευγε μόνος του.
Οπότε ανησύχησα πολύ.
Μου τηλεφώνησε ο πρύτανης Κυριακή βράδυ στις 10:30, στις 10 Νοεμβρίου
και είπε
"Πρέπει να δηλώσετε την εξαφάνιση του γιου σας.
Οι φίλοι του έχουν να τον δουν από χθες βράδυ".
ΤΕΛΕΥΤΑΙΟ ΕΤΟΣ
Φοβήθηκα πάρα πολύ. Φρίκαρα.
Κατάλαβα αμέσως ότι ήταν μια πολύ σοβαρή κατάσταση.
Δεν σκέφτεσαι πολύ εκείνη τη στιγμή. Έχει εξαφανιστεί το μοναχοπαίδι σου.
Δεν ξέρεις τι να κάνεις.
Η μητέρα μάς τηλεφώνησε για την εξαφάνιση του Τζόσουα
στις 11:42 το βράδυ, 10 Νοεμβρίου.
Το γραφείο του σερίφη έψαξε το διαμέρισμά του.
Θα το περιέγραφα πιο πολύ ως ένα πέρασμα.
Δεν σφραγίστηκε τότε.
Έψαχναν για ίχνη πάλης, για κάθε είδους εγκληματική ενέργεια.
Ίσως έψαχναν για σημειώματα αυτοκτονίας,
κάτι που θα τους οδηγούσε στα ίχνη του.
Έμοιαζε με ένα φυσιολογικό φοιτητικό δωμάτιο.
Η τηλεόραση ήταν ανοιχτή.
Δεν υπήρχε τίποτα ασυνήθιστο
ή κάτι εγκληματικής φύσης.
Έψαξαν προσωπικά του αντικείμενα, το πορτοφόλι του.
Ίσως υπήρχε ένδειξη ότι έφυγε και θα έλειπε για λίγο καιρό.
Αν είχε φτιάξει βαλίτσα.
Θυμάμαι ότι τα κλειδιά του ήταν εκεί. Κοιτάξαμε, ψάξαμε.
Το αμάξι του ήταν στο πάρκινγκ, εκεί που πάρκαρε τελευταία φορά.
Δεν είχε πάει κάπου με το αμάξι.
Και είδα ότι ήταν εκεί τα γυαλιά και οι φακοί επαφής του Τζος.
Και αυτά θα τα έπαιρνες οπωσδήποτε
αν επρόκειτο να ξεκινήσεις μια νέα ζωή κάπου.
Χρειάζεσαι τους φακούς επαφής σου,
οπότε αφού η θήκη ήταν ανοιχτή και δεν είχε φακούς,
υποθέσαμε ότι δεν γύρισε και ήταν κάπου τριγύρω.
Δεν πιστέψαμε ότι έγινε κάτι άλλο.
Δεν ήταν ασυνήθιστο να μην κοιμηθούν τα παιδιά ένα βράδυ στην εστία τους.
Μιλήσαμε με τους φίλους και συγκάτοικους
για να εντοπίσουμε τις κινήσεις του Τζόσουα το βράδυ πριν εξαφανιστεί.
Ο Τζος και οι φίλοι του ήταν στο διαμέρισμα του Τζος στο Σεντ Μάουρ.
Έφυγαν από το διαμέρισμα για να πάνε στο πάρτι στο Μέτεν Κορτ 75,
που ήταν πέντε λεπτά με τα πόδια.
Ξέρουμε ότι κάποιος μπήκε με την κάρτα του Τζος στο διαμέρισμά του στις 11:06,
και θεωρούμε ότι ήταν αυτός
που πήγε να πάρει μερικές μπίρες.
Αυτή ήταν η τελευταία φορά που ο Τζος μπήκε στο διαμέρισμά του.
Η πανεπιστημιούπολη του Σεντ Τζον είναι μικρή.
Μιλάμε για 2.000 φοιτητές.
Δεν υπάρχει μεγάλη απόσταση μεταξύ των κτιρίων.
Η εστία του Τζόσουα, το Σεντ Μάουρ,
είναι στο κέντρο της πανεπιστημιούπολης.
Το Μέτεν Κορτ, εκεί που γινόταν το πάρτι,
είναι στο βόρειο άκρο της πανεπιστημιούπολης.
Υπάρχει και μία λίμνη
και δεν μπορείς να πας ευθεία από τα διαμερίσματα στο Σεντ Μάουρ.
Το πάρτι πόκερ που πήγε ο Τζόσουα ήταν μικρή συγκέντρωση, δέκα με 12 παιδιά.
Κάποιοι ήξεραν τον Τζος, αλλά όχι πολύ καλά,
και κάποιοι τον γνώρισαν το βράδυ εκείνο.
Είπαν ότι πήγε στο πάρτι μεταξύ 11:30 με 12:00,
και ο Τζος έπινε μερικά ποτά και έπαιζε χαρτιά.
Μίλησα με πολλούς φίλους του Τζος που ήταν στο πάρτι πόκερ
και όπως τον περιγράφουν...
Είχε καλή διάθεση.
Περνούσε τέλεια. Έλεγε αστεία.
Ήταν ο εαυτός του στο πάρτι.
Κάποιοι πίστευαν ότι ήταν μεθυσμένος.
Κάποιοι πίστευαν ότι ήταν νηφάλιος,
ώστε να περπατήσει, να μιλήσει και να ελέγξει τον εαυτό του.
Κάποια στιγμή είδαν τον Τζόσουα να σηκώνεται
και κανείς δεν πρόσεξε πού πήγαινε.
Σύμφωνα με κάποιους στο πάρτι,
σηκώθηκε και έφυγε χωρίς να πει τίποτα σε κανέναν.
Κάποιος είπε πως νόμιζε ότι πήγαινε στο μπάνιο.
Η είσοδος του διαμερίσματος και το μπάνιο είναι προς την ίδια κατεύθυνση.
Οπότε, αν κάποιος δεν πρόσεχε, δεν θα ήξερε προς τα πού πήγαινε.
Δεν μπορώ να θυμηθώ αν το είχε ξανακάνει αυτό,
αν είχε ξαναφύγει χωρίς να πει γεια.
Ο Τζος που ήξερα θα έλεγε στην παρέα με την οποία πήγε ότι έφευγε.
Την πρώτη νύχτα της έρευνας,
φέραμε λαγωνικό για να εντοπίσει την οσμή του Τζος.
Οδηγηθήκαμε στον δρόμο μεταξύ των διαμερισμάτων Μέτεν Κορτ
και της εστίας Σεντ Μάουρ.
Τα ίχνη σταμάτησαν εκεί.
Όταν εξαφανίστηκε ο Τζος,
ήμουν δημοσιογράφος της St. Cloud Times στο Σεντ Κλάουντ της Μινεσότα.
ΟΙ ΑΡΧΕΣ ΑΝΑΖΗΤΟΥΝ ΦΟΙΤΗΤΗ
Λίγες ώρες μετά την εξαφάνιση του Τζος,
έμαθα για υπόθεση εξαφάνισης στο πανεπιστήμιο του Σεντ Τζον.
Έφεραν μπλαντχάουντ πολύ γρήγορα μετά την εξαφάνιση του Τζος
και ένα μύρισε κάτι κοντά σε γέφυρα,
στον δρόμο από εκεί που έπαιζαν χαρτιά προς το σπίτι του Τζος.
Και βρήκαν δύο μάρτυρες.
Μέσα από την έρευνά μας, εντοπίσαμε δύο μάρτυρες φοιτητές.
Φοιτητές του Σεντ Τζον και του Σεντ Μπενς.
Ένα αγόρι και ένα κορίτσι.
Μεταξύ 12:15 και 12:30,
περπατούσαν στον δρόμο προς τα διαμερίσματα Μέτεν Κορτ.
Όταν έφτασαν εκεί, κοντά στη γέφυρα στη λίμνη Σταμπφ,
πρόσεξαν κάποιον με μπλούζα με κουκούλα και τζιν.
Το άτομο αυτό ταίριαζε με την περιγραφή του Τζόσουα.
Συνέχισαν να περπατούν κι όταν γύρισαν να ξανακοιτάξουν,
το άτομο δεν ήταν εκεί πια.
Ήταν περίπου την ώρα που ο Τζος έφυγε απ' το πάρτι.
Πιστεύεται ότι ήταν ο Τζος.
Οι μάρτυρες δεν ανέφεραν ότι είδαν κάτι άλλο ή κάποιον άλλον.
Κανέναν άλλον, κανένα αμάξι, καμία ένδειξη για το τι μπορεί να συνέβη.
Απλώς εξαφανίστηκε.
Δεν οδηγούμαστε προς τη μία ή την άλλη κατεύθυνση.
Τη μια είναι εδώ, την άλλη όχι.
Ο Τζος εξαφανίστηκε. Οι φίλοι του δεν ήξεραν πού ήταν.
Ουδείς τον είχε δει.
Οπότε ανησύχησα πάρα πολύ γιατί ο Τζος δεν θα έκανε ποτέ κάτι τέτοιο.
11 ΝΟΕΜΒΡΙΟΥ 2002
Ο ΤΖΟΣΟΥΑ ΑΓΝΟΕΙΤΑΙ 36 ΩΡΕΣ
Πολυάριθμες υπηρεσίες συμμετείχαν στις έρευνες.
Επικεφαλής ήταν το γραφείο του σερίφη της κομητείας Στερνς.
Κλήθηκε και η Εθνοφρουρά
να συνδράμει στις έρευνες, γιατί η πανεπιστημιούπολη
όπου πήγαιναν οι μαθητές ήταν σχετικά μικρή,
αλλά όλη η περιοχή του Σεντ Τζον ήταν τεράστια.
Το πανεπιστήμιο του Σεντ Τζον είναι ιδιωτικό με έκταση εκατοντάδων εκταρίων.
Είναι σε αγροτική περιοχή στην κομητεία Στερνς.
Έπρεπε να καλύψουμε πολύ έδαφος, έλη, λίμνες,
δασώδες, πετρώδες έδαφος.
12 ΝΟΕΜΒΡΙΟΥ 2002 Ο ΤΖΟΣΟΥΑ ΑΓΝΟΕΙΤΑΙ ΤΡΕΙΣ ΜΕΡΕΣ
Την Τρίτη έφεραν τα άλογα
και έψαξαν την πανεπιστημιούπολη και τις ρεματιές.
Και την τρίτη μέρα, την Τετάρτη,
μας άφησαν να ψάξουμε μαζί τους και μας χώρισαν σε ομάδες.
-Δεν πρέπει να πάμε πάνω; -Τι;
Πάμε στην πεζογέφυρα.
Έψαχνα κι εγώ εκεί, πήγαινα με τα πόδια.
Υπήρχαν εκατοντάδες άνθρωποι.
Ήταν η μεγαλύτερη προσπάθεια έρευνας που έχω δει.
Ίσως η μεγαλύτερη στην κομητεία.
Φοβήθηκα πάρα πολύ
γιατί ψάχναμε τον φίλο μας στις συστάδες θάμνων μήπως βρίσκαμε κάτι
και δεν είδαμε τίποτα.
Ήθελα να μάθω τι του συνέβη. Ήθελα να βρεθεί.
Αλλά δεν ήθελα να τον βρω εγώ.
Ο Τζόσουα Γκίμοντ συνεχίζει να αγνοείται απόψε...
Το FBI ανέλαβε σχετικά νωρίς την υπόθεση.
Οι Αρχές σε Μινεσότα και Ουισκόνσιν έχουν ένα δυσάρεστο μυστήριο.
Όταν εξαφανίστηκε ο Τζος,
αγνοούνταν αρκετοί φοιτητές.
Όλοι ήταν στην ίδια ηλικία, εξαφανίστηκαν νύχτα.
Μπορεί να συνδέονται οι εξαφανίσεις;
Υπήρχε η θεωρία ότι κατά συρροή δολοφόνος ανεβοκατέβαινε τον ποταμό Μισισιπή,
έκανε απαγωγές και φόνους.
Ο Κρις Τζένκινς εξαφανίστηκε μετά από πάρτι Χάλοουιν
σε αυτό το μπαρ στη Μινεάπολη.
Έξι μέρες μετά, ο Μάικλ Νολ, ένας 22χρονος φοιτητής,
εξαφανίστηκε μετά το πάρτι για τα γενέθλιά του στο Ο Κλερ.
ΚΑΠΟΙΟΣ ΞΕΡΕΙ
Είναι όλοι νεαροί άντρες.
Άνθρωποι σαν τον Τζος, επιτυχημένοι, δυναμικοί, φιλόδοξοι...
...όλοι σε ακτίνα 160 χλμ. απ' τη Μινεάπολη.
Μα δύο βασικά στοιχεία δένουν τις υποθέσεις.
Το αλκοόλ και το νερό.
Οι υποθέσεις Μάικλ Νολ και Κρις Τζένκινς ήταν περίπου την ίδια στιγμή
και προκάλεσαν σύγχυση στην υπόθεση του Τζος που ίσως να έλειπε
αν δεν είχαν συμβεί πολλά άλλα.
Το να συνδέεις πράγματα που δεν συνδέονται μπορεί να χαλάσει την έρευνα.
Οι τοπικές αρχές και το FBI λένε ότι ενώ δεν έχουν αποκλείσει τη σύνδεση,
δεν υπάρχουν στοιχεία ότι οι εξαφανίσεις συνδέονται.
Συνδέονται οι ιστορίες;
Σε αυτό το σημείο, το μόνο που ξέρουμε
είναι ότι τα παιδιά τους δεν είναι πουθενά.
Κατά τη διάρκεια των αρχικών ερευνών για τον Τζος, ήρθε σκύλος Κ9
και μας οδήγησε στο νερό δίπλα στη γέφυρα.
Οπότε σκεφτήκαμε
"Έπεσε στο νερό; Βούλιαξε;
Ήταν μεθυσμένος και σκόνταψε;" Μπορεί να είναι στο νερό.
Οι έρευνες περιλάμβαναν αναζήτηση πτώματος, δύτες στο νερό,
σκάφη με τεχνολογία σόναρ...
Η έρευνα μέσα στη λίμνη
ήταν η πιο σουρεαλιστική, η πιο απαίσια ανάμνηση που έχω.
Ψάχνω τον καλύτερό μου φίλο
που η αστυνομία πιστεύει ότι είναι στον πάτο της λίμνης.
Δεν πίστευα την τρέλα, την κρισιμότητα, και όλο αυτό σε επηρεάζει αρνητικά.
Καθώς όμως έμπαινε χειμώνας,
υπήρχε η σκέψη, επειδή το νερό ήταν κρύο
και σε κάποιες περιπτώσεις πάγωνε,
πως αν ο Τζος είχε πέσει μέσα,
το πτώμα του δεν θα εμφανιζόταν αν δεν ανέβαινε η θερμοκρασία.
Έτσι, αναστείλαμε τις έρευνες στη λίμνη
και περιμέναμε μέχρι την άνοιξη.
ΛΙΜΝΗ ΣΤΑΜΠΦ
Πέρασε το φθινόπωρο, ήρθε ο χειμώνας και απογοητευτήκαμε πολύ
που σταμάτησαν οι έρευνες.
Ένιωσα ότι σταμάτησαν όλα και δεν είχαμε πού αλλού να ψάξουμε.
Νιώθαμε αβοήθητοι.
ΕΣΤΙΑ ΣΕΝΤ ΜΑΟΥΡ
Με ρωτούσαν άνθρωποι στο Σεντ Τζον
πώς θα ένιωθα αν μετακόμιζε άλλος στο δωμάτιο του Τζος.
Και είπα "Όχι". Δεν ήθελα να γίνει αυτό.
Σκέφτηκα ότι ήταν απαίσια ιδέα.
Ήταν δύσκολο να βλέπω την κλειστή πόρτα κάθε μέρα γιατί ήταν κάτι συμβολικό.
Πριν ήταν το δωμάτιο του Τζος, τώρα μια κλειστή πόρτα.
Δεν ξέρω πώς τελείωσα το εξάμηνο όταν εξαφανίστηκε ο Τζος.
Ήταν ασύλληπτο.
Είχαμε ένα μάθημα μαζί εκείνο το εξάμηνο
και δεν ξαναπήγα.
Τελευταία φορά είδαν τον Γκίμοντ μεσάνυχτα όταν έφυγε απ' το πάρτι.
Έγιναν πολλές έρευνες. Κανένα ίχνος του πουθενά.
Η οικογένειά του παρακαλούσε την αστυνομία να κάνει περισσότερα.
Ο Τζος είναι κάπου εδώ. Δεν βρέθηκε πτώμα. Δεν έχουμε λόγο να πιστέψουμε ότι πέθανε.
Ο Μπράιαν δεν ήταν ικανοποιημένος με την κατεύθυνση της έρευνας,
την ταχύτητα της έρευνας,
την προσοχή μας στην έρευνα,
και ήθελε απαντήσεις για τον γιο του.
Εκείνη την εποχή, η οικογένεια έφερε μπλαντχάουντ για να βοηθήσει στην έρευνα.
Δεύτερη ή τρίτη φορά που πάει εκεί;
Δεν είναι ασυνήθιστο να πιάνουν μια μυρωδιά τα μπλαντχάουντ
καιρό αφού εξαφανιστεί κάποιος.
Εβδομάδες και μήνες μετά.
Αυτός ο σκύλος εντόπισε τη μυρωδιά του Τζόσουα από το Μέτεν Κορτ στη λίμνη,
μετά στο διαμέρισμα του Τζος στο Σεντ Μάουρ...
μετά στο αβαείο του Σεντ Τζον.
Το πανεπιστήμιο του Σεντ Τζον είναι ένα μοναδικό ίδρυμα.
Είναι θρησκευτικό κολέγιο.
Υπάρχει μοναστήρι στην πανεπιστημιούπολη και μερικοί μοναχοί είναι καθηγητές.
Όταν ο Τζος εξαφανίστηκε, κυκλοφορούσαν πολλές νέες ειδήσεις
για διάφορα που συνέβαιναν στο μοναστήρι ή στο αβαείο του Σεντ Τζον.
Νέοι ισχυρισμοί για σεξουαλική κακοποίηση κληρικών στο αβαείο του Σεντ Τζον.
Κατατέθηκαν δύο αγωγές στο δικαστήριο του Στερνς
για κακοποίηση φοιτητών 40 χρόνια πριν.
Εμφανίστηκε άλλο ένα θύμα.
Ισχυρίστηκε ότι τον παρενόχλησε σεξουαλικά μοναχός.
Είναι η τέταρτη αγωγή κατά ενός μοναχού στο αβαείο του Σεντ Τζον.
Πριν εξαφανιστεί,
μιλήσαμε με τον Τζον για το σεξουαλικό σκάνδαλο στο αβαείο και ήταν εξοργισμένος.
Ήταν πολύ συγχυσμένος που συνέβαινε και που το συγκάλυπταν.
Ο Μπράιαν είπε πως πίστευε ότι ο Τζόσουα ερευνούσε
το σεξουαλικό παράπτωμα, ειδικά για μια ερευνητική εργασία.
Κοιτάξαμε τον υπολογιστή του.
Είδαμε άλλες ερευνητικές εργασίες, αλλά όχι κάτι σχετικό με αυτό.
Οπότε, όταν η έρευνα οδήγησε στο αβαείο με το μπλαντχάουντ...
Εδώ πέρα πάει.
Όταν ο σκύλος μπήκε σε ενδότερες περιοχές όπου απαγορεύεται να μπει το ευρύ κοινό,
επικοινώνησε μαζί μας το Σεντ Τζον για να το λύσει.
Βλέπεις πού θέλει να πάει;
Ο Μπράιαν Γκίμοντ ζήτησε να συνεχιστεί η έρευνα στο αβαείο
και τους απαγορεύτηκε η πρόσβαση.
Μετά τηλεφώνησαν στο γραφείο μας
και μας επιτράπηκε να ψάξουμε το αβαείο με τον σκύλο.
Τώρα θέλει να ξαναπάει εκεί. Να ανέβει στο αβαείο.
Ο σκύλος βρήκε τη μυρωδιά του Τζος μέσα στο αβαείο,
στο πίσω μέρος του κτιρίου, αλλά δεν βρέθηκαν ποτέ ίχνη του Τζος.
Τα μπλαντχάουντ εκπαιδεύονται να κάνουν πολλά, εντοπίζουν παλιές μυρωδιές,
βρίσκουν ανθρώπινα λείψανα,
αλλά δεν είναι πάντα αξιόπιστα.
Και το γραφείο μας είχε επιφυλάξεις με τη συγκεκριμένη ομάδα σκύλων.
Περίπου 12 παιδόφιλοι ιερείς ζουν στην πανεπιστημιούπολη σε ένα μοναστήρι
όχι μακριά από εδώ.
Τίποτα στην έρευνα
δεν τους συνδέει με την εξαφάνιση Γκίμοντ.
Πιστεύω ότι αν κάποιος έκανε κάτι στον Τζόσουα
που είχε σχέση με την πανεπιστημιούπολη,
δεν θα τον βρούμε ποτέ.
Ούτε καν ένα πτώμα. Ποτέ. Γιατί είναι μυστικοπαθείς.
Με το λιγοστό φως στο σκοτάδι...
Αναρωτιέμαι αν θα τον ξαναδώ ποτέ
ή αν θα μάθω τι έγινε.
Ο ήχος μιας οικογένειας που ακόμα ελπίζει και προσεύχεται για κάτι χαμένο.
Οι άλλοι βρέθηκαν, αυτοί που εξαφανίστηκαν την ίδια περίοδο.
Το πτώμα του φοιτητή Κρις Τζένκινς βρέθηκε τον Φεβρουάριο του 2003.
Το πτώμα του φοιτητή Μάικλ Νολ βρέθηκε έναν μήνα αργότερα.
Τα πτώματα των Κρις Τζένκινς και Μάικλ Νολ βρέθηκαν στο νερό
κοντά στο σημείο όπου εξαφανίστηκαν.
Οι θάνατοι των άλλων δύο φοιτητών
ήταν άσχετοι με την εξαφάνιση του Τζος.
Ενώ εντοπίστηκαν οι άλλοι φοιτητές,
ήταν ακόμη πιο ανησυχητικό που ο Τζος παρέμενε εξαφανισμένος.
ΠΟΥ ΕΙΝΑΙ Ο ΤΖΟΣ;
Επειδή ο Κρις Τζένκινς κι ο Μάικλ Νολ βρέθηκαν σε υδάτινες μάζες,
φαινόταν ότι θα βρίσκαμε και τον Τζος.
Όταν ήρθε η άνοιξη,
η θεωρία ήταν πως αν ο Τζος είναι σε μία από τις λίμνες,
το νερό θα ζεσταθεί, τα αέρια στο σώμα θα κάνουν τη δουλειά,
και θα επιπλεύσει.
Θυμάμαι ότι ανέκρινα την Κέιτι
και είπε πως δεν της άρεσε ο σχηματισμός πάγου στις λίμνες
γιατί αν εκείνος βρισκόταν εκεί, θα παγιδευόταν.
Δεν της άρεσε που έλιωναν οι πάγοι
γιατί θα ζεσταινόταν το νερό, εκείνος θα επέπλεε,
και δεν το ήθελε ούτε αυτό.
Ήταν μια πολύ αγχωτική και έντονη περίοδος. Αναρωτιόμουν
"Θα είναι αυτή η μέρα;"
Την άνοιξη, το γραφείο του σερίφη άρχισε να ψάχνει αμέσως τις λίμνες
και τις γύρω περιοχές.
Έγιναν πολλές καταδύσεις σε πολλές υδάτινες μάζες.
Και θυμάμαι ότι ο Μπράιαν έψαχνε τις λίμνες.
Ήταν με καγιάκ.
Είχα κολλήσει και σκεφτόμουν ένα πράγμα.
Αν το πτώμα επέπλεε δίπλα στο καγιάκ;
Τι θα έκανες ως πατέρας;
Αν η θεωρία τους ήταν σωστή, έπρεπε να ήταν στο νερό.
Έπρεπε να πάμε και να τον βρούμε εκεί. "Εντάξει, τέλος".
Δεν έγινε έτσι όμως.
Όταν το γραφείο του σερίφη ολοκλήρωσε τις έρευνες,
συμπέρανε ότι ο Τζόσουα δεν ήταν στο νερό.
ΥΠΑΣΤΥΝΟΜΟΣ
Αφού το πτώμα του Τζόσουα δεν αναδύθηκε,
ήταν πολλές οι θεωρίες για το τι έπαθε.
Η επικρατούσα θεωρία
ήταν ότι κάποιος που ήξερε τον Τζος ή ήταν κοντά του
του έκανε κάτι.
Μπορεί να ήταν φίλος, συγκάτοικος.
Κατά την έρευνά μας, ένας συγκάτοικος του Τζος είπε
ότι άκουσε μια διαφωνία μεταξύ Νικ και Τζος το βράδυ εκείνο
πριν εξαφανιστεί ο Τζος.
Και η διαφωνία αφορούσε την Κέιτι.
Ο Τζος κι εγώ είχαμε δεσμό τεσσεράμισι χρόνια,
αλλά το τρίτο έτος στο κολέγιο,
αποφασίσαμε να τελειώσουμε τη σχέση μας και έτσι χωρίσαμε.
Όταν εξαφανίστηκε ο Τζος, είχαμε χωρίσει κάνα δυο μήνες.
Μετά την εξαφάνιση του Τζος, υπήρχαν πολλές εικασίες
για το αν ο Νικ και η Κέιτι ήταν μαζί,
αν είχαν σχέση,
αν αυτό ήταν κίνητρο για να πάθει κάτι κακό ο Τζος
ή αν ο Τζος είχε στενοχωρηθεί που τα έφτιαξαν
μετά τον χωρισμό του με την Κέιτι.
Νομίζω ότι υπήρχε έλξη ανάμεσα στον Νικ και σ' εμένα.
Σκεφτήκαμε να βγούμε.
Είχαμε έρθει κοντά.
Συζητήσαμε αν θέλουμε να έχουμε κάποια άλλη σχέση
πέρα από φιλική,
αλλά δεν θα τη χαρακτήριζα αισθηματική σχέση.
Φιληθήκαμε μία, δύο φορές και μετά αποφασίσαμε "Ξέρεις κάτι;
Δεν είναι αυτό που θέλουμε τώρα".
Η Κέιτι και ο Νικ ανέφεραν στις καταθέσεις τους
την επιθυμία του Νικ να κάνει σχέση με την Κέιτι.
Κι ο Νικ τράβηξε την προσοχή μας στην έρευνα,
διότι το πού βρισκόταν εκείνο το βράδυ και τι ώρα
δεν ήταν αυτά που ανέφερε η Κέιτι στην κατάθεσή της.
Ο Νικ είπε ότι έφυγε από το διαμέρισμα της Κέιτι στις 2:30.
Τα αρχεία με τις κάρτες έδειξαν ότι μπήκε στο δωμάτιό του στις 2:42
το πρωί της 10ης Νοεμβρίου.
Η Κέιτι, στην κατάθεσή της, είπε ότι έφυγε 1:00 με 1:30.
Υπάρχει, λοιπόν, μια ώρα κενό
και οι πανεπιστημιουπόλεις απείχαν επτά με δέκα λεπτά με το αμάξι.
Ιδίως τόσο αργά τη νύχτα.
Αυτό που μας είπε τότε δεν ταυτιζόταν με όσα είπε η Κέιτι.
Ζητήσαμε απ' τον Νικ να κάνει τεστ ανίχνευσης ψεύδους.
Αρχικά μας είπε ότι θα το σκεφτόταν
κι όταν προγραμματίστηκε το τεστ, επέλεξε να μην το κάνει.
Τους είπα "Όχι, γιατί αυτό δεν θα ωφελήσει κανέναν.
Δεν θέλω ένα ψευδές θετικό αποτέλεσμα. Δεν είναι αξιόπιστα αυτά".
Δεν γίνονται δεκτά στο δικαστήριο.
Δεν θεωρώ ότι είναι απαραίτητα αφύσικο ή πολύ παράξενο
που κάποιος με τέτοια ιδιότητα δεν το έκανε.
Το γεγονός ότι το απέρριψε και το ακύρωσε
είναι μια λεπτομέρεια που πρέπει να λάβουμε υπόψη.
Δεν μου είπαν ποτέ ευθέως ότι ήμουν ύποπτος.
Δεν είχα σχέση με την εξαφάνιση του Τζος
και σκέφτηκα "Οδηγούνται σε λάθος κατεύθυνση,
και είναι η μόνη για την οποία μπορώ να το πω με σιγουριά".
Δεν θεώρησα αξιόπιστη τη θεωρία αυτήν.
Σκεφτόμουν ότι αν συνεχίσουν να βλέπουν έτσι τον Νικ,
αν συνεχίσουν να τον θεωρούν βασικό ύποπτο
και δεν ψάχνουν πουθενά αλλού, δεν θα βρούμε τον Τζος.
Αρχικά σκέφτηκα ότι έγινε κάποιο ατύχημα.
Και κάποιος που εμπλέκεται ίσως προσπάθησε να το καλύψει
για να αποφύγει πιθανές συνέπειες.
Από νωρίς ένιωσα κάπως για κάποιους στο πάρτι
που τον είδαν ακριβώς πριν εξαφανιστεί.
Είχα την αίσθηση
"Μου λένε όλη την αλήθεια, την πλήρη αλήθεια;"
Ή μήπως υπάρχει κάτι που δεν κολακεύει,
κάτι μάλλον ντροπιαστικό που δεν θέλουν να μαθευτεί
και δεν θα το πουν σε κανέναν;
Το είχα πάντα στο πίσω μέρος του μυαλού.
Είναι παιδιά με στόχους, φιλοδοξίες. Έχουν όλη τη ζωή μπροστά τους.
Αν ξέρουν κάτι ή αν συνέβη κάτι,
πρέπει να προστατεύσουν το μέλλον τους.
Θα μπορούσε αυτό να είναι κίνητρο για να κρύψουν κάτι.
Αλλά αν έγινε κάτι στο πάρτι,
δεν νομίζω ότι γίνεται να σιωπήσουν δέκα με δώδεκα παιδιά.
Πιστεύω ότι τα παιδιά στο πάρτι ξέρουν περισσότερα απ' όσα λένε,
για να λένε "Ο Τζος μόλις σηκώθηκε,
είπε ότι θα πάει στο μπάνιο και δεν ξαναγύρισε".
Και κανείς δεν αναρωτήθηκε πού ήταν.
Δεν βγάζει νόημα. Δεν τα λένε όλα.
Αφού έγινε έρευνα για το πού πήγε ο Τζος,
οι ερευνητές έψαξαν για επιπλέον αποδεικτικά στοιχεία.
Μετά την αρχική έρευνα,
το γραφείο μας δεν πήρε τον υπολογιστή ή τον σκληρό δίσκο
απ' το δωμάτιο του Τζόσουα.
Δεν είχαν λόγο να πιστεύουν
ότι ο υπολογιστής θα έδινε πληροφορίες βάσει της κατεύθυνσης της αρχικής έρευνας.
Αποκτήσαμε πρόσβαση στον υπολογιστή απ' τον Μπράιαν και είδαμε
πως κάποιος χρησιμοποίησε λογισμικό καθαρισμού απορρήτου
αρκετές μέρες μετά την εξαφάνιση.
Το λογισμικό καθαρισμού το 2002
ήταν πρόγραμμα που μπορούσε να εγκατασταθεί από το ίντερνετ
και θα επέτρεπε κάποια αρχεία
να διαγραφούν είτε προσωρινά
είτε οριστικά από τον σκληρό δίσκο.
Ο καθαρισμός δεν είχε γίνει νωρίτερα στον υπολογιστή.
Ήταν προφανώς κάτι ύποπτο
και θέλαμε να ρίξουμε φως σε αυτό.
Δεν ήταν φυσιολογικό αυτό στον υπολογιστή του Τζος.
Μετά την εξαφάνιση του Τζος,
δεν σφράγισαν το δωμάτιό του.
Μπαινόβγαινε ο καθένας.
Οπότε ο Μπράιαν αποφάσισε να πάρει όλα του τα πράγματα από εκεί
μέσα σε δύο βδομάδες μετά την εξαφάνιση.
Όλα τα παιδιά στο διαμέρισμα είχαν πρόσβαση στον υπολογιστή του
και σε οτιδήποτε άλλο.
Πρόσεχα να μην κάνω τίποτα στον υπολογιστή του.
Δεν ήθελα να ανακατέψω τίποτα
γιατί τα θεωρούσα σημαντικά
και δεν τα πείραξα.
Είναι παράξενο που μέσα σε λίγες μέρες απ' την εξαφάνιση κάποιου,
κάποιος τρίτος μπαίνει στον υπολογιστή του εξαφανισμένου και σβήνει αρχεία.
Δεν ξέρουμε ούτε ποιος ούτε τι αρχεία ήταν.
Κάτι έκρυβε, λοιπόν, ο υπολογιστής.
Τα κάναμε όλα μαζί. Πήγαμε μαζί κολέγιο.
Ξεκινήσαμε το επόμενο κεφάλαιο της ζωής μας μαζί.
Υπέθετα πως έτσι θα ήταν και μετά την αποφοίτηση.
Μου πήρε πολύ καιρό να αποδεχτώ
πως ο Τζος ήταν αγνοούμενος.
Περίμενα ότι θα ερχόταν στο μάθημα
ή στην εικονική δίκη ή στην πανεπιστημιούπολη.
Μου πήρε πολύ καιρό να δεχτώ ότι μπορεί να μην επέστρεφε.
Ήταν ο καλύτερός μου φίλος, και στο πανεπιστήμιο η οικογένειά μου.
Θυμάμαι ακόμα την αποφοίτηση το 2003.
Οι περισσότεροι εκεί ήταν προφανώς πολύ χαρούμενοι.
Είναι μέρα χαράς. Εγώ δεν το ένιωσα αυτό.
Ήθελα να τελειώσω.
Μου έλειψε πάρα πολύ.
Ήταν σαν να έχασα ένα κομμάτι του εαυτού μου.
Ήμασταν πολύ δεμένοι...
και ένιωσα λίγο χαμένη χωρίς αυτόν.
FOX 9 ΔΕΛΤΙΟ ΕΙΔΗΣΕΩΝ
Πέρασαν πέντε χρόνια από την εξαφάνιση ενός φοιτητή στο Σεντ Τζον.
Ουδείς ξέρει τι συνέβη στον Τζος Γκίμοντ.
Κι όμως, οικογένεια και φίλοι ελπίζουν να επιστρέψει.
Είναι χειρότερα τώρα.
Είναι χειρότερα γιατί συμπληρώνονται πέντε χρόνια από τότε που εξαφανίστηκε
και δεν έχουμε ιδέα τι έγινε, πού βρίσκεται.
ΚΕΝΤΡΟ ΕΠΙΒΟΛΗΣ ΤΟΥ ΝΟΜΟΥ
Όταν εξετάσαμε την υπόθεση και δεν είχαμε κάτι συγκεκριμένο
για το τι συνέβη,
τα σκεφτήκαμε σχεδόν όλα.
ΤΖΟΣΟΥΑ ΓΚΙΜΟΝΤ ΑΓΝΟΟΥΜΕΝΟΣ
Συγκεκριμένα, το 2008
άρχισα να κοιτάζω τον υπολογιστή του Τζος.
Διάφοροι κοίταξαν τον αρχικό σκληρό δίσκο.
Αλλά το 2008
πρόσθετη τεχνολογία άρχισε να μου δίνει
την επιλογή για νέα ερευνητικά πράγματα,
διάφορες δυνατότητες.
Πήγα τον δίσκο στην Υπηρεσία Συλλήψεων, τον έστησα στο εργαστήριό τους.
Και από τότε,
ο υπολογιστής ήταν το κεντρικό κομμάτι της έρευνας.
Μάθαμε ότι το λογισμικό καθαρισμού που βρήκαμε στον υπολογιστή το 2002
έσβηνε μόνο ιστορικό περιήγησης, cookies, τέτοια πράγματα.
Δεν θα έσβηνε πολλά δεδομένα.
Οπότε είχαμε τα περισσότερα περιεχόμενα του υπολογιστή.
Κοιτάξαμε τα μέιλ του, που είναι πολύ συνηθισμένα πράγματα
τα οποία θα περίμενες να δεις στον υπολογιστή φοιτητή.
Αυτό που μου κέντρισε το ενδιαφέρον και θεώρησα κλειδί για τη λύση της υπόθεσης
ήταν ότι περνούσε χρόνο στο Yahoo! Personals.
Αναγνωρίσαμε τρία διαφορετικά προφίλ που χρησιμοποιούσε ο Τζος.
Το ένα έχει μέρος του ονόματός του και τον ταχυδρομικό του κώδικα.
Σε δύο άλλα απεικονίζεται ως γυναίκα.
Το ένα είναι το CoochieCoo2002, και το άλλο είναι GwenGirlBigJugs.
Μάθαμε συζητώντας με άλλους αργότερα
ότι συνομιλούσε διαδικτυακά με άντρες και παρίστανε τη γυναίκα.
Η εξέταση του υπολογιστή του Τζόσουα
με κάνει να πιστεύω ότι ίσως είχε μυστικά που δεν ήθελε να μοιραστεί.
Κάποια πράγματα στον υπολογιστή του σε κάνουν να πιστέψεις
ότι ίσως έψαχνε περιστασιακές σχέσεις,
διαδικτυακές γνωριμίες, και δεν ήθελε να το μοιραστεί.
Ίσως εξερευνούσε τη σεξουαλικότητά του,
αλλά το πορνογραφικό υλικό το οποίο κοιτούσε
και είχε στον υπολογιστή ήταν ετεροφυλοφιλικό και ομοφυλοφιλικό.
Και κανείς απ' όσους κατέθεσαν ούτε πίστευε ούτε είχε πληροφορίες
και ούτε υπήρχε ένδειξη ότι ήταν γκέι ή τρανς.
Δεν νομίζω ότι ο Τζος ήταν γκέι. Δεν είχα ποτέ τέτοια εντύπωση.
Δεν ήξερα αν εξερευνούσε κάτι τέτοιο
όσο ήμασταν μαζί.
Δεν είδα ποτέ κάποιο σημάδι ότι ήταν γκέι.
Αυτό θα με ξάφνιαζε πολύ.
Όταν κοιτάς αυτόν τον λογαριασμό, το μυαλό σου περιπλανιέται.
Τι θα έκανες αν ήσουν το πρόσωπο
το οποίο είχε επαφή με το προφίλ αυτό και μάθαινες ότι μιλούσες
με έναν 20χρονο φοιτητή απ' το Σεντ Τζον;
Τι θα έκανε κάποιος αν το μάθαινε αυτό;
Σίγουρα θα ήταν ντροπιαστικό.
Θα έφτανες στο να πεις "Θέλω να μάθω ποιος το έκανε;
Θέλω να τον γνωρίσω. Θέλω να πάω να του κάνω κακό";
Δεν ξέρω τι θα σκεφτόταν κάποιος. Μου πέρασε από το μυαλό.
Μια θεωρία είναι ότι ο Τζος πιθανώς γνώρισε κάποιον
σε ιστοσελίδα στιγμιαίων μηνυμάτων, έπιασε κουβέντα και κανόνισε συνάντηση,
πράγμα που εξηγεί γιατί έφυγε μέσα στη νύχτα.
Ίσως συνάντησε κάποιον που μπορεί να μην ήξερε καλά,
και κάτι του συνέβη.
Οπότε κοιτάξαμε τα περιστατικά των Υπηρεσιών Ασφάλειας Ζωής στο Σεντ Τζον.
Οι Υπηρεσίες Ασφάλειας Ζωής είναι το όνομα του προσωπικού ασφαλείας.
Ψάξαμε για καταγγελίες σχετικές με ύποπτη δραστηριότητα,
ψάξαμε ύποπτα οχήματα, ύποπτα άτομα
κι άτομα στην πανεπιστημιούπολη που δεν είχαν σχέση με το πανεπιστήμιο.
Δύο αναφορές περιστατικών μου κέντρισαν το ενδιαφέρον.
Και στις δύο περιπτώσεις,
υπήρχε ένα όχημα που είχε δει η Υπηρεσία Ασφάλειας Ζωής
σε διάφορα μέρη στην πανεπιστημιούπολη δύο βράδια το 2002,
πριν απ' την εξαφάνιση του Τζόσουα.
Υπάρχουν πολλοί χώροι που είναι σκοτεινοί. Όχι καλά φωτισμένοι.
Απομονωμένοι, στα περίχωρα,
που δεν χρησιμοποιούνται το βράδυ,
και που πήγαιναν συχνά κάποιοι για ραντεβού, σεξουαλικές συναντήσεις.
Τα μέρη όπου εθεάθη το αμάξι
ήταν μια τέτοια περιοχή.
Τα άτομα της ασφάλειας ανέφεραν
πως όταν πήγαν στο όχημα,
πρόσεξαν ότι ένας άντρας σε ηλικία φοιτητή
βγήκε από το κάθισμα του συνοδηγού και έτρεξε στο σκοτάδι.
Η Ασφάλεια Ζωής σημείωσε ότι το άτομο που το 'σκασε ήταν άντρας σε ηλικία φοιτητή.
Δεν μπορούσαν να πουν περισσότερα.
Στη δεύτερη αναφορά,
η Ασφάλεια Ζωής μίλησε με άλλον άντρα που έμοιαζε με φοιτητή
και ήταν στο κάθισμα του συνοδηγού.
Η Ασφάλεια Ζωής αναφέρει λεπτομερώς ότι ο επιβάτης στη θέση του συνοδηγού
δεν ταυτοποιήθηκε.
Στις αναφορές συμβάντων σημειώνεται ότι το όχημα ήταν
ένα πορτοκαλί Pontiac Sunfire.
Πήραν αριθμό πινακίδας, έδωσαν περιγραφή οχήματος
και κάποια στιγμή σταμάτησαν και μίλησαν με το άτομο.
Τους είπε ότι πήγε να αφήσει έναν φοιτητή.
Ήρθαμε σε επαφή με το άτομο από τις αναφορές συμβάντων
και μας έδωσε την ίδια εξήγηση.
Ότι έφερε έναν φοιτητή από άλλη πανεπιστημιούπολη.
Μας ενδιέφερε να βρούμε το όχημα, να βλέπαμε αν θα βρίσκαμε στοιχεία
για επαφή του ατόμου αυτού με τον Τζόσουα.
Δυστυχώς δεν είναι διαθέσιμο γιατί το όχημα τράκαρε.
Θα θέλαμε να ταυτοποιηθεί ο φοιτητής που ήταν μαζί του.
Να ρωτήσουμε πώς έγινε η γνωριμία, τον σκοπό συνάντησης.
Να δούμε αν έχει σχέση με την εξαφάνιση του Τζόσουα.
Αν αυτός έρχεται στην πανεπιστημιούπολη,
θέλουμε να μάθουμε αν είχε συναντήσεις με τον Τζόσουα.
Το γραφείο του σερίφη ενδιαφέρεται να μιλήσει με όποιον
είχε επαφή με αυτόν τον άντρα στο πορτοκαλί Pontiac Sunfire
ή άλλον που ήρθε στην πανεπιστημιούπολη
για οποιονδήποτε λόγο τότε.
Οι ερευνητές εξέτασαν μερικές φωτογραφίες ανδρών
από τον λογαριασμό Yahoo! του Τζος
και το άτομο στο Pontiac Sunfire δεν ταιριάζει με κάποιον.
Η δραστηριότητα του Τζόσουα στον υπολογιστή και δη στο Yahoo! Personals
ίσως συνέβαλε στην εξαφάνισή του.
Φαίνεται ότι ήταν σε ιστοσελίδα γνωριμιών ή προσπαθούσε να κάνει γνωριμίες
και μάλλον είναι η πιο πιθανή οδός ή θεωρία.
Στον σκληρό δίσκο είδαμε πολλές διαφορετικές εικόνες
και μερικές συνδέονται με το Yahoo! Personals.
Θέλουμε τη βοήθεια των πολιτών στην ταυτοποίηση φωτογραφιών,
ώστε να μιλήσουμε στα άτομα αυτά
και να δούμε αν είχαν σχέση με τον Τζόσουα, αν τον γνώρισαν
και γιατί είναι στον σκληρό δίσκο του υπολογιστή του.
Κρέμασα τη φωτογραφία του Τζόσουα στον τοίχο να τη βλέπουν όσοι μπαίνουν
γιατί η υπόθεση παραμένει άλυτη.
Και πρέπει να έχουμε την καθημερινή υπενθύμιση ότι είναι εκεί
για να μην ξεχαστεί.
Είναι σημαντικό για μένα.
Η απογοήτευση στην υπόθεση είναι...
Ο δρόμος μπροστά είναι μακρύς και δύσκολος.
Ευτυχώς έχουμε τα κατάλληλα εφόδια
για να γιορτάσουμε τον επίλογο
του τελευταίου κεφαλαίου του πρώτου τόμου της ζωής μας.
Ποτέ δεν φανταζόμουν ότι θα περνούσαν 20 χρόνια
και ακόμη δεν θα ξέραμε τι του συνέβη.
Ο Τζος θα ήταν 39 τώρα
και υποθέτω ότι θα ήταν δικηγόρος, αν όχι γερουσιαστής ήδη.
Θα πήγαινε σε κάποια ελίτ νομική σχολή, ίσως στο Γέιλ,
θα γύριζε στην πόλη του και θα άνοιγε δικηγορικό γραφείο.
Ο Τζος θα ήταν Πρόεδρος των ΗΠΑ τώρα,
αν δεν είχε εξαφανιστεί.
Αν όχι πρόεδρος, θα ετοιμαζόταν να γίνει.
Πάντα έλεγα στον Τζος
"Όταν μεγαλώσεις, στην τρανή πολιτική σου καριέρα
να θυμάσαι
πως εγώ θα μένω στη δυτική πτέρυγα του μεγάρου
και θα χτίσεις στον πατέρα σου ένα σπίτι βόρεια στο δάσος".
Και είπε "Θα το κάνω για σένα, μαμά".
Μάλλον ο Τζος είχε μυστικά.
Ίσως αυτά τον σκότωσαν. Δεν ξέρω.
Μακάρι να εμφανιστεί όποιος ήξερε αυτά τα μυστικά.
Φέρτε τα στο φως.
Είναι ο γιος μας.
Θέλουμε να μάθουμε τι του συνέβη. Τον αγαπάμε.
Δεν αλλάζει κάτι. Είναι ο γιος μου.
ΑΝ ΕΧΕΤΕ ΠΛΗΡΟΦΟΡΙΕΣ ΓΙΑ ΤΗΝ ΕΞΑΦΑΝΙΣΗ ΤΟΥ ΤΖΟΣΟΥΑ ΓΚΙΜΟΝΤ,
ΚΑΛΕΣΤΕ ΤΟ ΓΡΑΦΕΙΟ ΤΟΥ ΣΕΡΙΦΗ ΣΤΟ 320-259-3700 Ή ΕΠΙΣΚΕΦΘΕΙΤΕ
ΤΟ UNSOLVED.COM
ΣΤΑ ΕΠΟΜΕΝΑ ΕΠΕΙΣΟΔΙΑ...
Θυμάμαι ότι η μαμά έβλεπε περίεργα όνειρα για έναν παράξενο τύπο και μια κυρία.
Έβλεπα ένα μπουντρούμι
και έκαναν σαδιστικά και περίεργα πράγματα σ' αυτό το κορίτσι.
Νιώθω ότι το πνεύμα της προσπαθούσε να επικοινωνήσει με κάποιον.
Νομίζω ότι θέλει να βρεθεί.
Πώς βγήκε το σκάφος τόσο μακριά; Τι έγινε τότε;
Προφανώς δεν σκοτώθηκε στο σκάφος. Δεν υπάρχουν βιολογικά στοιχεία.
Δεν ήταν αυτοκτονία. Είναι φόνος.
Άδειασαν το σπίτι. Έφυγαν.
Δεν έμεινε τίποτα. Δεν υπάρχει σύστημα για απαγωγή.
Υποτιτλισμός: Μάρθα Σιαμέτη